CELEX: 32010D0210
Language: sl
Date: 2010-04-06 00:00:00
Title: 2010/210/: Sklep Komisije z dne 6. aprila 2010 o spremembi Odločbe 2009/296/ES o oblikovanju posebnega programa nadzora in inšpekcijskih pregledov za obnovo staleža modroplavutega tuna v vzhodnem Atlantiku in Sredozemskem morju (notificirano pod dokumentarno številko C(2010) 2060)

9.4.2010   
            
            
               SL
            
            
               Uradni list Evropske unije
            
            
               L 89/20
            
         SKLEP KOMISIJE
   z dne 6. aprila 2010
   o spremembi Odločbe 2009/296/ES o oblikovanju posebnega programa nadzora in inšpekcijskih pregledov za obnovo staleža modroplavutega tuna v vzhodnem Atlantiku in Sredozemskem morju
   (notificirano pod dokumentarno številko C(2010) 2060)
   (2010/210/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1) ter zlasti člena 95 Uredbe,
   ob upoštevanju naslednjega:
   
               (1)
            
            
               Mednarodna komisija za ohranitev atlantskega tuna (ICCAT – International Commission for the Conservation of the Atlantic Tunas) je leta 2006 sprejela večletni načrt za obnovo staleža modroplavutega tuna v vzhodnem Atlantiku in Sredozemskem morju (ICCAT-priporočilo 06-05), ki je začel veljati 13. junija 2007. Navedeni načrt za obnovo staleža je bil prenesen v zakonodajo Skupnosti z Uredbo Sveta (ES) št. 1559/2007 (2).
            
         
               (2)
            
            
               Dne 24. novembra 2008 je ICCAT sprejel Priporočilo 08-05 in z njim spremenil Priporočilo 06-05. Priporočilo je bilo preneseno v zakonodajo Skupnosti z Uredbo Sveta (ES) št. 302/2009 z dne 6. aprila 2009 o vzpostavitvi večletnega načrta za obnovo staleža modroplavutega tuna v vzhodnem Atlantiku in Sredozemskem morju, spremembah Uredbe (ES) št. 43/2009 in razveljavitvi Uredbe (ES) št. 1559/2007 (3).
            
         
               (3)
            
            
               Da bi zagotovili uspešno izvedbo ICCAT-priporočila 08-05, je bil potreben poseben program nadzora in inšpekcijskih pregledov. Zato je Odločba Komisije 2009/296/ES (4) vzpostavila poseben program nadzora in inšpekcijskih pregledov, ki se nanaša na obdobje dveh let (od 15. marca 2009 do 15. marca 2011).
            
         
               (4)
            
            
               V Prilogi I k Odločbi 2009/296/ES bi bilo treba posodobiti oddelek z naslovom „Inšpekcijske naloge“, da bi bile upoštevane določbe Uredbe (ES) št. 302/2009.
            
         
               (5)
            
            
               Na svojem letnem sestanku novembra 2009 je Komisija ICCAT odločila, da izboljša učinkovitost inšpekcijskih pregledov, ki se izvajajo v okviru Mednarodne sheme ICCAT za inšpekcijske preglede in je v ta namen sprejela nov formular za inšpekcijska poročila.
            
         
               (6)
            
            
               Odločbo 2009/296/ES je zato treba ustrezno spremeniti.
            
         
               (7)
            
            
               Ukrepi iz tega sklepa so bili oblikovani v soglasju z zadevnimi državami članicami.
            
         
               (8)
            
            
               Ukrepi, predvideni s tem sklepom, so v skladu z mnenjem Upravljalnega odbora za ribištvo in ribogojstvo –
            
         SPREJELA NASLEDNJI SKLEP:
   Člen 1
   Odločba 2009/296/ES se spremeni:
   
               1.
            
            
               Člen 8 se spremeni:
               
                           (a)
                        
                        
                           odstavek 1 se nadomesti z naslednjim:
                           „1.   Države članice, katerih inšpektorji med izvajanjem inšpekcijskega pregleda dejavnosti iz člena 2 odkrijejo kakršno koli kršitev, o datumu inšpekcijskega pregleda in podrobnostih kršitve obvestijo naslednje strani:
                           
                                       (a)
                                    
                                    
                                       ustrezno državo članico zastave in Komisijo, po potrebi pa tudi
                                    
                                 
                                       (b)
                                    
                                    
                                       državo članico, v kateri je sedež gojišča ali podjetja, ki se ukvarja s predelavo in/ali trgovanjem s proizvodi iz modroplavutega tuna.“;
                                    
                                 
                     
                           (b)
                        
                        
                           odstavek 3 se nadomesti z naslednjim:
                           „3.   Države članice, katerih inšpektorji odkrijejo dejavnost ali okoliščino, ki lahko povzroči resno kršitev, kot je opredeljena v oddelku I(1) Priloge VI k Uredbi Sveta (ES) št. 302/2009 (5), takoj uradno obvestijo Komisijo, ki potem neposredno uradno obvesti organe države zastave ribiškega plovila, in sekretariat ICCAT.
                        
                     
                           (c)
                        
                        
                           v odstavku 4 se prvi stavek nadomesti z naslednjim besedilom:
                           „V primeru, da se na ribiškem plovilu Skupnosti ugotovi resna kršitev, kot je opredeljena v oddelku I(1) Priloge VI k Uredbi (ES) št. 302/2009, mora država članica zastave zagotoviti, da po inšpekcijskem pregledu ribiško plovilo, ki pluje pod njeno zastavo, preneha z vsemi ribolovnimi dejavnostmi.“;
                        
                     
                           (d)
                        
                        
                           odstavek 5 se nadomesti z naslednjim besedilom:
                           „5.   Države članice med seboj sodelujejo, tako da zagotovijo, da se v primeru prenosa pregona kršitve na državo članico registracije v skladu s členom 86 Uredbe Sveta (ES) št. 1224/2009 (6) v vsakem posameznem primeru zagotovi varnost in celovitost vsakega dokaza o kršitvi, ki ga navedejo inšpektorji.
                        
                     
         
               2.
            
            
               Priloga I se spremeni:
               
                           (a)
                        
                        
                           oddelek z naslovom „Inšpekcijske naloge“ se spremeni:
                           
                                       (i)
                                    
                                    
                                       točka 1.6(e) se nadomesti z naslednjim besedilom:
                                       
                                                   „(e)
                                                
                                                
                                                   da je poveljnik plovila za ulov in vlačilca zagotovil spremljanje vseh dejavnosti prenosa z video kamero v vodi.“;
                                                
                                             
                                 
                                       (ii)
                                    
                                    
                                       točka 1.10(a) se nadomesti z naslednjim besedilom:
                                       
                                                   „(a)
                                                
                                                
                                                   da je prisotna in pravilno izpolnjena ter sporočena ustrezna dokumentacija (dokumenti o ulovu modroplavutega tuna in potrdilo o ponovnem izvozu, deklaracija o prenosu, deklaracija o reji v mrežasti kletki, deklaracija o pretovarjanju);“;
                                                
                                             
                                 
                     
                           (b)
                        
                        
                           oddelek z naslovom „Poročilo o inšpekcijskem pregledu“ se nadomesti z besedilom iz Priloge k temu sklepu.
                        
                     
         Člen 2
   Ta sklep je naslovljen na države članice.
   
      V Bruslju, 6. aprila 2010
      
         
            Za Komisijo
         
         Maria DAMANAKI
         
            Članica Komisije
         
      
   
   
      (1)  UL L 343, 22.12.2009, str. 1.
   
      (2)  UL L 340, 22.12.2007, str. 8.
   
      (3)  UL L 96, 15.4.2009, str. 1.
   
      (4)  UL L 80, 26.3.2009, str. 18.
   
      (5)  UL L 96, 15.4.2009, str. 1.“;
   
      (6)  UL L 343, 22.12.2009, str. 1“.
   
      PRILOGA
      
         POROČILA O INŠPEKCIJSKIH PREGLEDIH ICCAT
      
      
         Poročilo o inšpekcijskem pregledu št. …
      
      
         
      
         
      
         Opažene resne kršitve
      
      Ime plovila: …
      Zastava plovila: …
      Št. ICCAT: …
      
                  
               
               
                  ribolov brez licence, dovoljenja ali pooblastila, ki ga izda država pogodbenica zastave
               
            
                  
               
               
                  neizpolnjevanje obveznosti vodenja zadostnih evidenc o ulovu in podatkih v zvezi z ulovom v skladu z zahtevami Komisije za poročanje ali znatno napačno poročanje o takšnih ulovih in/ali podatkih v zvezi z ulovom
               
            
                  
               
               
                  ribolov na zaprtem območju
               
            
                  
               
               
                  ribolov med zaprto sezono
               
            
                  
               
               
                  namerno jemanje ali zadrževanje vrst v nasprotju z veljavnimi ohranitvenimi in upravljalnimi ukrepi, ki jih je sprejela ICCAT
               
            
                  
               
               
                  pomembna kršitev veljavnih omejitev ulova ali kvot v skladu s predpisi ICCAT
               
            
                  
               
               
                  uporaba prepovedanega ribolovnega orodja
               
            
                  
               
               
                  ponarejanje ali namerno prikrivanje oznak, identitete ali registracije ribiškega plovila
               
            
                  
               
               
                  prikrivanje, nedovoljeno spreminjanje ali uničevanje dokazov, povezanih s preiskavo o kršitvi
               
            
                  
               
               
                  številne kršitve, ki skupaj pomenijo hujše neupoštevanje veljavnih ukrepov v skladu s predpisi ICCAT
               
            
                  
               
               
                  napad, upiranje, ustrahovanje, spolno nadlegovanje, motenje ali neupravičeno oviranje ali zadrževanje pooblaščenega inšpektorja ali opazovalca
               
            
                  
               
               
                  namerno nedovoljeno spreminjanje ali onesposabljanje sistema za spremljanje plovil
               
            
                  
               
               
                  ribolov, ki ga podpirajo izvidniška letala
               
            
                  
               
               
                  motenje satelitskega sistema za spremljanje in/ali obratovanje brez sistema za spremljanje plovil
               
            
                  
               
               
                  prenos brez deklaracije o prenosu
               
            
                  
               
               
                  drugo (navedite)
               
            Podpis inšpektorja …
      Podpis priče …
      Datum …